CELEX: E2004C0040
Language: el
Date: 2004-03-17 00:00:00
Title: Απόφαση της Εποπτεύσουσας Αρχής της ΕΖΕΣ αριθ. 40/04/COL, της  17ης Μαρτίου 2004 , η οποία τροποποιεί για τεσσαρακοστή τρίτη φορά τους διαδικαστικούς και ουσιαστικούς κανόνες στον τομέα των κρατικών ενισχύσεων τροποποιώντας το κεφάλαιο 26Α  πολυτομεακό πλαίσιο περιφερειακών ενισχύσεων υπέρ των μεγάλων επενδυτικών προγραμμάτων  και πρόταση για κατάλληλα μέτρα

20.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 168/15
            
         
      ΑΠΌΦΑΣΗ ΤΗΣ ΕΠΟΠΤΕΫΣΟΥΣΑΣ ΑΡΧΉΣ ΤΗΣ ΕΖΕΣ
   
   αριθ. 40/04/COL
   της 17ης Μαρτίου 2004
   η οποία τροποποιεί για τεσσαρακοστή τρίτη φορά τους διαδικαστικούς και ουσιαστικούς κανόνες στον τομέα των κρατικών ενισχύσεων τροποποιώντας το κεφάλαιο 26Α «πολυτομεακό πλαίσιο περιφερειακών ενισχύσεων υπέρ των μεγάλων επενδυτικών προγραμμάτων» και πρόταση για κατάλληλα μέτρα
   (2006/C 168/07)
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   ΕΧΟΝΤΑΣ ΥΠΟΨΗ:
   τη συμφωνία για τον Ευρωπαϊκό Οικονομικό Χώρο (1), και ιδίως τα άρθρα 61 έως 63 και το πρωτόκολλο 26,
   τη Συμφωνία μεταξύ των κρατών της ΕΖΕΣ για τη δημιουργία Εποπτεύουσας Αρχής και Δικαστηρίου (2), και ιδίως το άρθρο 24, το άρθρο 5 παράγραφος 2 εδάφιο β), το άρθρο 1 του μέρους Ι του πρωτοκόλλου 3 και τα άρθρα 18 και 19 του μέρους ΙΙ του πρωτοκόλλου 3 (3),
   ΕΚΤΙΜΩΝΤΑΣ:
   ότι βάσει του άρθρου 24 της Συμφωνίας Εποπτεύουσας Αρχής και Δικαστηρίου, η Εποπτεύουσα Αρχή της ΕΖΕΣ θέτει σε εφαρμογή τις διατάξεις της συμφωνίας ΕΟΧ που αφορούν κρατικές ενισχύσεις,
   ότι σύμφωνα με το άρθρο 5 παράγραφος 2 εδάφιο β) της Συμφωνίας Εποπτεύουσας Αρχής και Δικαστηρίου, η Εποπτεύουσα Αρχή της ΕΖΕΣ εκδίδει ανακοινώσεις και κατευθυντήριες για θέματα τα οποία άπτονται της συμφωνίας ΕΟΧ, εφόσον αυτό προβλέπεται ρητά από την Συμφωνία Εποπτεύουσας Αρχής και Δικαστηρίου ή εφόσον το κρίνει απαραίτητο
   ΥΠΕΝΘΥΜΙΖΟΝΤΑΣ τους διαδικαστικούς και ουσιαστικούς κανόνες στον τομέα των κρατικών ενισχύσεων (4) που θεσπίστηκαν στις 19 Ιανουαρίου 1994 από την Εποπτεύουσα Αρχή της ΕΖΕΣ (5),
   ότι την 1η Νοεμβρίου 2003, η Επιτροπή των Ευρωπαϊκών Κοινοτήτων (στο εξής καλούμενη Επιτροπή ΕΚ) δημοσίευσε ανακοίνωση για την τροποποίηση του πολυτομεακού πλαισίου περιφερειακών ενισχύσεων υπέρ των μεγάλων επενδυτικών προγραμμάτων (2002) σχετικά με την κατάρτιση καταλόγου των τομέων που αντιμετωπίζουν διαρθρωτικά προβλήματα και για την πρόταση κατάλληλων μέτρων σύμφωνα με το άρθρο 88 παράγραφος 1 της συνθήκης ΕΚ, σχετικά με τον τομέα της αυτοκινητοβιομηχανίας και των συνθετικών ινών (6),
   ότι το συγκεκριμένο πλαίσιο παρουσιάζει ενδιαφέρον για τον Ευρωπαϊκό Οικονομικό χώρο,
   ότι πρέπει να εξασφαλιστεί η ομοιόμορφη εφαρμογή των κανόνων του ΕΟΧ για τις κρατικές ενισχύσεις σε ολόκληρο τον Ευρωπαϊκό Οικονομικό Χώρο,
   ότι η εμπειρία που αποκτήθηκε κατά τα τελευταία έτη και οι πληροφορίες που διατίθενται για την τρέχουσα κατάσταση στους σχετικούς τομείς οδήγησαν την Εποπτεύουσα Αρχή να αποφασίσει ότι πρέπει να διατηρηθούν οι περιορισμοί που ισχύουν επί του παρόντος όσον αφορά τις περιφερειακές επενδυτικές ενισχύσεις στον τομέα της αυτοκινητοβιομηχανίας και των συνθετικών ινών,
   ότι η Εποπτεύουσα Αρχή της ΕΖΕΣ αποφάσισε να μην συμπεριλάβει τον τομέα της ναυπηγικής βιομηχανίας στο πεδίο εφαρμογής του πολυτομεακού πλαισίου,
   ότι η Εποπτεύουσα Αρχή της ΕΖΕΣ αποφάσισε να εισάγει τεχνική διόρθωση στη διατύπωση των μεταβατικών κανόνων του τομέα της αυτοκινητοβιομηχανίας, που θα είναι εφαρμοστέοι για ενίσχυση χορηγηθείσα μετά την 31η Δεκεμβρίου 2003,
   ότι σύμφωνα με το σημείο ΙΙ του τίτλου «ΓΕΝΙΚΑ» στο τέλος του παραρτήματος XV της συμφωνίας ΕΟΧ, η Εποπτεύουσα Αρχή της ΕΖΕΣ μπορεί να θεσπίζει, μετά από διαβούλευση με την Επιτροπή ΕΚ, πράξεις αντίστοιχες με αυτές που θεσπίζονται από την Επιτροπή ΕΚ,
   ΑΦΟΥ διαβουλεύθηκε με την Επιτροπή ΕΚ,
   ΥΠΕΝΘΥΜΙΖΟΝΤΑΣ ότι η Εποπτεύουσα Αρχή της ΕΖΕΣ διαβουλεύθηκε σχετικά με το θέμα με τα κράτη ΕΖΕΣ σε πολυμερή σύσκεψη στις 3 Φεβρουαρίου 2004,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   
               1.
            
            
               Το κεφάλαιο 26A των κατευθυντηρίων γραμμών για τις κρατικές ενισχύσεις τροποποιείται όπως περιγράφεται στο παράρτημα Ι της παρούσας απόφασης και προτείνονται τα κατάλληλα μέτρα που περιλαμβάνονται στο παράρτημα Ι.
            
         
               2.
            
            
               Τα κράτη ΕΖΕΣ θα ενημερωθούν με επιστολή, η οποία θα περιλαμβάνει αντίγραφο της παρούσας απόφασης και το παράρτημα Ι. Τα κράτη ΕΖΕΣ παρακαλούνται να δηλώσουν τη συμφωνία τους με τα κατάλληλα μέτρα εντός μηνός από την παραλαβή της παρούσας πρότασης.
            
         
               3.
            
            
               Η Επιτροπή ΕΚ θα ενημερωθεί σύμφωνα με το σημείο δ) του πρωτοκόλλου 27 της συμφωνίας ΕΟΧ με αντίγραφο της παρούσας απόφασης η οποία θα περιλαμβάνει το παράρτημα Ι.
            
         
               4.
            
            
               Η απόφαση καθώς και το παράρτημα Ι θα δημοσιευθούν στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
            
         
               5.
            
            
               Σε περίπτωση που τα κράτη μέλη ΕΖΕΣ δεχθούν την πρόταση για κατάλληλα μέτρα, θα δημοσιευθεί συνοπτική ανακοίνωση στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης (επισυνάπτεται στο παράρτημα 2).
            
         
               6.
            
            
               Το αυθεντικό κείμενο της απόφασης είναι στην αγγλική γλώσσα.
            
         
      Βρυξέλλες, 17 Μαρτίου 2004.
      
         
            Για την Εποπτεύουσα Αρχή ΕΖΕΣ
         
      
      
         
            Πρόεδρος
         
         Hannes HAFSTEIN
         
      
      
         
            Μέλος της Επιτροπής
         
         Einar M. BULL
         
      
   
   
      (1)  Στο εξής καλούμενη συμφωνία ΕΟΧ.
   
      (2)  Στο εξής καλούμενη Συμφωνία Εποπτεύουσας Αρχής και Δικαστηρίου.
   
      (3)  Πρωτόκολλο 3 της Συμφωνίας Εποπτεύουσας Αρχής και Δικαστηρίου όπως τροποποιήθηκε από τα κράτη ΕΖΕΣ στις 10 Δεκεμβρίου 2001. Οι τροποποιήσεις τέθηκαν σε ισχύ στις 28 Αυγούστου 2003.
   
      (4)  Στο εξής κατευθυντήριες γραμμές κρατικών ενισχύσεων.
   
      (5)  Αρχικά δημοσιεύθηκαν στην ΕΕ L 231 της 3.9.1994, και στο συμπλήρωμα ΕΟΧ αριθ. 32 την ίδια ημερομηνία, και τροποποιήθηκαν με απόφαση της Επιτροπής αριθ. 39/04/COL, της 17.3.2004, η οποία δεν έχει ακόμα δημοσιευθεί.
   
      (6)  ΕΕ C 263 της 1.11.2003, σ. 3.
   
      ΠΑΡΑΡΤΗΜΑ I
      ΤΡΟΠΟΠΟΙΗΣΕΙΣ ΤΟΥ ΚΕΦΑΛΑΙΟΥ 26A ΓΙΑ ΤΟ ΠΟΛΥΤΟΜΕΑΚΟ ΠΛΑΙΣΙΟ ΠΕΡΙΦΕΡΙΑΚΩΝ ΕΝΙΣΧΥΣΕΩΝ ΥΠΕΡ ΤΩΝ ΜΕΓΑΛΩΝ ΕΠΕΝΔΥΤΙΚΩΝ ΣΧΕΔΙΩΝ (1)
      
      Το σημείο 26A.5 (4) τροποποιείται ως εξής:
      
         Οι τομείς που αντιμετωπίζουν σοβαρά διαρθρωτικά προβλήματα είναι δυνατόν να καθορίζονται σε κατάλογο τομέων που επισυνάπτεται στο πλαίσιο. Καμία περιφερειακή επενδυτική ενίσχυση δεν επιτρέπεται στους συγκεκριμένους τομείς με την επιφύλαξη των διατάξεων που ορίζονται στο παρόν κεφάλαιο. Η τεχνική σκοπιμότητα καθώς και η πολιτική και οικονομική αναγκαιότητα της θέσπισης αυτού του καταλόγου τομέων θα εξεταστούν πριν από τα τέλη του 2005. Σε περίπτωση που η Εποπτεύουσα Αρχή αποφασίσει να θεσπίσει αυτόν τον κατάλογο τομέων, ο κατάλογος θα θεσπιστεί και θα δημοσιευθεί πριν από τις 31 Μαρτίου 2006 και θα τεθεί σε εφαρμογή την 1η Ιανουαρίου 2007. Τα τυχόν κατάλληλα μέτρα κατά την έννοια του άρθρου 1 παράγραφος 1 του τμήματος Ι και του άρθρου 18 του τμήματος ΙΙ του πρωτοκόλλου 3 της Συμφωνίας Εποπτεύουσας Αρχής και Δικαστηρίου τα οποία θα είναι ενδεχομένως αναγκαία για αυτόν τον σκοπό θα προταθούν πριν από την 1η Ιουλίου 2006.
      
      Το σημείο 26A.5 (5) τροποποιείται ως εξής:
      
         Για τους σκοπούς της εξέτασης της τεχνικής σκοπιμότητας της σύνταξης του καταλόγου τομέων, τα σοβαρά διαρθρωτικά προβλήματα θα μετρηθούν καταρχήν βάσει των στοιχείων για τη φαινόμενη κατανάλωση, στο κατάλληλο επίπεδο της ταξινόμησης CPA (2) στον ΕΟΧ, ή, εάν τα στοιχεία αυτά δεν είναι διαθέσιμα, βάσει άλλης γενικώς αποδεκτής τμηματοποίησης της αγοράς για τα σχετικά προϊόντα, για την οποία τα στατιστικά στοιχεία είναι αμέσως διαθέσιμα. Είναι δυνατόν να ληφθούν επίσης άλλα συναφή δεδομένα και στοιχεία, περιλαμβανομένων μελετών ανά τομέα. Κανένας τομέας δεν εντάσσεται στον κατάλογο με βάση αμιγώς μηχανιστική στατιστική μέθοδο. Ο κατάλογος τομέων θα ενημερώνεται όποτε αυτό κρίνεται αναγκαίο.
      
      Το πρώτο εδάφιο του σημείου 26A.5 (6) τροποποιείται ως εξής:
      
         Σε περίπτωση που η Εποπτεύουσα Αρχή αποφασίσει τη θέσπιση του εν λόγω καταλόγου τομέων, από την 1η Ιανουαρίου 2007, για τους τομείς που θα περιληφθούν στον κατάλογο τομέων με σοβαρά διαρθρωτικά προβλήματα, όλες οι περιφερειακές επενδυτικές ενισχύσεις υπέρ επενδυτικών σχεδίων των οποίων οι επιλέξιμες δαπάνες υπερβαίνουν ένα ποσό που θα καθορίσει η Εποπτεύουσα Αρχή τη στιγμή της σύνταξης του καταλόγου τομέων (3) πρέπει να κοινοποιούνται μεμονωμένα στην Εποπτεύουσα Αρχή, με την επιφύλαξη των διατάξεων που ορίζονται στην κατά κατηγορίες απαλλαγή των κρατικών ενισχύσεων προς μικρές και μεσαίες επιχειρήσεις (4), όπως ενσωματώθηκε στη συμφωνία ΕΟΧ από την απόφαση της Μεικτής Επιτροπής ΕΟΧ αριθ. 88/2002 της 25ης Ιουνίου 2002 (5).
      
      Το σημείο 26A.8 (1) τροποποιείται ως εξής:
      Μέχρι τις 31 Δεκεμβρίου 2006 και με την επιφύλαξη των διατάξεων της πράξης που αναφέρεται στο σημείο 1στ του παραρτήματος XV της συμφωνίας ΕΟΧ (6), όπως ενσωματώθηκε στο παράρτημα με την απόφαση της Μεικτής Επιτροπής ΕΟΧ αριθ. 88/2002:
      
                  α)
               
               
                  όσον αφορά τα ποσά ενίσχυσης που υπερβαίνουν τα 5 εκατ. ευρώ σε όρους ακαθάριστου ισοδύναμου επιχορήγησης, η ανώτατη ένταση ενίσχυσης για τις περιφερειακές επενδυτικές ενισχύσεις στον τομέα της αυτοκινητοβιομηχανίας, όπως αυτός ορίζεται στο παράρτημα Γ, οι οποίες χορηγούνται βάσει υφιστάμενων καθεστώτων ενισχύσεων, δεν μπορεί να υπερβαίνει το 30 % του ανώτατου ορίου της αντίστοιχης περιφερειακής ενίσχυσης·
               
            
                  β)
               
               
                  καμία δαπάνη που πραγματοποιείται στο πλαίσιο επενδυτικών σχεδίων στον τομέα των συνθετικών ινών, όπως ορίζεται στο παράρτημα Δ δεν θα είναι επιλέξιμη για τη χορήγηση επενδυτικής ενίσχυσης.
               
            Το παρόν σημείο τίθεται σε ισχύ από την 1η Ιανουαρίου 2004.
      Τα σημεία 26A.8 (2) και (3) καταργούνται.
      Μετά το σημείο 26A.9 (2), προστίθενται δύο νέα σημεία 26A.9 (3) και 26A.9 (4):
      
         
                     26A.9 (3):
                  
                  
                     Ελλείψει καταλόγου με τους τομείς που αντιμετωπίζουν σοβαρά διαρθρωτικά προβλήματα, προκειμένου να υφίσταται σαφές σύνολο κανόνων για τις περιφερειακές επενδύσεις στους τομείς της αυτοκινητοβιομηχανίας και των συνθετικών ινών από 1ης Ιανουαρίου 2004, η Εποπτεύουσα Αρχή αποφάσισε να προτείνει τα εξής κατάλληλα μέτρα σύμφωνα με το άρθρο 1 παράγραφος 1 του τμήματος Ι και το άρθρο 18 του τμήματος ΙΙ του πρωτοκόλλου 3 της Συμφωνίας Εποπτεύουσας Αρχής και Δικαστηρίου:
                     
                                 —
                              
                              
                                 τη συνέχιση της εφαρμογής των υφιστάμενων μεταβατικών κανόνων για τον τομέα των συνθετικών ινών, όπως αυτός ορίζεται στο παράρτημα Δ, έως τις 31 Δεκεμβρίου 2006·
                              
                           
                                 —
                              
                              
                                 την πρόβλεψη ότι, για τα ποσά ενίσχυση που υπερβαίνουν τα 5 εκατ. ευρώ σε όρους ακαθάριστου ισοδύναμου επιχορήγησης, η ανώτατη ένταξη ενίσχυσης για τις περιφερειακές επενδυτικές ενισχύσεις στον τομέα της αυτοκινητοβιομηχανίας, όπως αυτός ορίζεται στο παράρτημα Γ, οι οποίες χορηγούνται βάσει υφιστάμενων καθεστώτων ενισχύσεων δεν επιτρέπεται να υπερβεί το 30 % του ανώτατου ορίου της αντίστοιχης περιφερειακής ενίσχυσης.
                              
                           
               
                     26A.9 (4):
                  
                  
                     Τα κράτη ΕΖΕΣ καλούνται να δηλώσουν ρητά ότι συμφωνούν με τα προτεινόμενα κατάλληλα μέτρα εντός της προθεσμίας που τάσσεται στην επιστολή που τους απευθύνεται. Σε περίπτωση που δεν δοθεί απάντηση, η Εποπτεύουσα Αρχή θα θεωρήσει ότι το οικείο κράτος ΕΖΕΣ δεν συμφωνεί με τα προτεινόμενα μέτρα.
                  
               
      
         (1)  Αυτές οι τροποποιήσεις αντιστοιχούν στην ανακοίνωση της Ευρωπαϊκής Επιτροπής για την τροποποίηση του πολυτομεακού πλαισίου περιφερειακών ενισχύσεων υπέρ μεγάλων επενδυτικών σχεδίων (2002) σχετικά με την κατάρτιση καταλόγου των τομέων που αντιμετωπίζουν διαφορετικά προβλήματα και την πρόταση κατάλληλων μέτρων σύμφωνα με το άρθρο 88 παράγραφος 1 της συνθήκης ΕΚ, όσον αφορά τον τομέα της αυτοκινητοβιομηχανίας και των συνθετικών ινών (ΕΕ C 263 της 1.11.2003, σ. 3).
      
         (2)  Κανονισμός (ΕΟΚ) αριθ. 3696/93 του Συμβουλίου, της 29ης Οκτωβρίου 1993, για τη συναρτώμενη με τις δραστηριότητες στατιστική ταξινόμηση προϊόντων (CPA) στην Ευρωπαϊκή Οικονομική Κοινότητα (ΕΕ L 342 της 31.12.1993, σ. 1), όπως τροποποιήθηκε από τον κανονισμός (EΚ) αριθ. 204/2002 της Επιτροπής (ΕΕ L 36 της 6.2.2002, σ. 1). Ο κανονισμός (EΟΚ) αριθ. 3696/93 του Συμβουλίου ενσωματώθηκε στη συμφωνία ΕΟΧ με την απόφαση της Μεικτής Επιτροπής του ΕΟΧ αριθ. 7/94 της 21ης Μαρτίου 1994, ΕΕ L 160, 28.6.94, όπως τροποποιήθηκε τελευταία από την απόφαση της Μεικτής Επιτροπής του ΕΟΧ αριθ. 110/2002, ΕΕ L 298 της 31.10.2002 και το συμπλήρωμα ΕΟΧ αριθ. 54 βλ. σημείο 20β) του παραρτήματος XXI της συμφωνίας ΕΟΧ.
      
         (3)  Το ποσό αυτό μπορεί καταρχήν να καθοριστεί σε 25 εκατ. ευρώ αλλά μπορεί να ποικίλλει ανάλογα με τον τομέα.
      
         (4)  Κανονισμός (EΚ) αριθ. 70/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρές και μεσαίες επιχειρήσεις (ΕΕ L 10 της 13.1.2001, σ. 33).
      
         (5)  ΕΕ L 266 της 3.10.2002 και συμπλήρωμα ΕΟΧ αριθ. 49, βλ. σημείο 1στ) του παραρτήματος XV της συμφωνίας ΕΟΧ.
      
         (6)  Η κατά κατηγορίες απαλλαγή κρατικών ενισχύσεων προς μικρές και μεσαίες επιχειρήσεις.